钦定古今图书集成/明伦汇编/闺媛典/第295卷 > 皇清二十八 > 何天衢妻张氏
## 钦定古今图书集成/明伦汇编/闺媛典/第295卷 > 皇清二十八 > 何天衢妻张氏

按《商城县志》：张氏年十六，适庠生何天衢。夫病剧，张割股疗之，吁天请以身代，侍汤药年馀，未尝交睫。及殁，氏悲号，水米不入口。三日，乘家人困息，自缢柩侧。姑觉，救之复苏。谕之曰：“若死固得，奈幼儿何？” 乃强哺以糜粥。姑病，又割肉以进，茹素三年。闻楚兵至，乃称疾不食死。